section_heading: Životopis
paragraph_text: Rođena kao šesto dijete obitelji Rudolfa i Marije rođ. Kovačević. U samostan sestara Naše Gospe u Zagrebu ulazi 25. kolovoza 1951. godine. Prve redovničke zavjete položila je 24. kolovoza 1958., a doživotne na isti dan šest godina kasnije. Studirala je na Glazbenoj akademiji u Zagrebu od 1960. do 1965., kada postaje orguljašicom u župi sv. Blaža. Sakralnu glazbu usavršavala je na Papinskom institutu za crkvenu glazbu u Regensburgu. Sve do 1999. punu 31 godinu predavala je na Institutu za crkvenu glazbu »Albe Vidaković« u Zagrebu.IKA / Novosti: Preminula s. M. Imakulata Bernardica Malinka, redovnica Družbe sestara Naše Gospe (objavljeno 24. kolovoza 2019.), pristupljeno 5. studenoga 2020.